ועדת החינוך והתרבות, כנסת 15, פרוטוקול מספר 283, 2001-06-11 10:00

זבולון אורלב: בוקר טוב, אני מתכבד לפתוח את ישיבת הוועדה.

זבולון אורלב: הנושא שעל סדר היום: רישום ילדי ישוב נוף אילון – שלב ב'.

זבולון אורלב: כבר יותר משנה אנחנו מקבלים פניות מאנשי נוף אילון על בעיות בתפקוד מערכת החינוך בענין רישום הילדים שלהם, וזאת בגלל ששלב ב' של הישוב נמצא מעבר לקו הירוק.

זבולון אורלב: פעמים רבות פניתי למשרד החינוך וביקשתי מהם לפתור את הבעיה, אך הבעיה טרם נפתרה, ולכן החלטתי לקיים את הישיבה הזו בהשתתפותכם, כדי שיחד נראה מה ניתן לעשות וכדי שילדים לא יצטרכו לשלם את המחיר על הבעיות שיוצרים אנחנו, המבוגרים.

זבולון אורלב: מתניהו אנגלמן, יושב ראש מזכירות נוף אילון, תציג בבקשה את הבעיה.

מתניהו אנגלמן: נוף אילון הוקם כהרחבה של קיבוץ שעלבים.

מתניהו אנגלמן: גרים בו היום 350 משפחות, וכ-2,500 נפש.

מתניהו אנגלמן: כשהישוב הוקם אני לא חושב שלמישהו היה איזה שהוא ספק בנושא השיוך המוניציפלי.

זבולון אורלב: מתי הוקם הישוב?

זבולון אורלב: כמה משפחות אוכלסו בשלב א', וכמה בשלב ב'?

מתניהו אנגלמן: האיכלוס בשלב א' התחיל לפני שבע שנים, ושלב ב' לפני ארבע שנים.

מתניהו אנגלמן: בשלב א' גרים 180 משפחות, ובשלב ב' כ-160 משפחות.

מתניהו אנגלמן: וברוך השם, מספר הילדים בישוב לא קטן, הממוצע הוא 4.5 ילדים למשפחה.

מתניהו אנגלמן: למרות שאנחנו גרים במקום מספר שנים לא קטן, נושא המעמד המוניציפלי של נוף אילון טרם הוכרע על ידי משרד הפנים.

מתניהו אנגלמן: נכון להיום, שלב א' של הישוב נמצא בתחומי המועצה האזורית גזר, והתברר ששלב ב' נמצא בשטח גלילי - מה שהיה שטח הפקר במלחמת ששת הימים - והוא לא בתחום המועצה.

זבולון אורלב: מה זה שטח גלילי?

פטר וייס: כל שטח שאין לו מעמד מוניציפלי.

פטר וייס: גם ליד תל אביב יש שטחים כאלה.

מתניהו אנגלמן: מרגע שהתיישבנו במקום ביקשנו להסדיר את המעמד המוניציפלי שלנו.

זבולון אורלב: גם לשלב א' של נוף אילון יש בעיה עם המעמד המוניציפלי, למרות שעליו אין מחלוקת שהוא בתחום המועצה?

מתניהו אנגלמן: כן, אבל הוא מוגדר כשכונה.

פטר וייס: הוא מוגדר כשטח כללי.

מתניהו אנגלמן: נוף איילון שלב א' מצויין כשטח כללי בתחומי המועצה האזורית, הוא עדיין לא הוגדר כוועד מקומי, אבל אני רוצה להתמקד בשלב ב'.

מתניהו אנגלמן: כמו שאמרתי, נוף אילון קם כהרחבה של שעלבים.

מתניהו אנגלמן: בשעלבים יש שלושה גופים: קיבוץ; קרית חינוך וישוב נוף אילון.

מתניהו אנגלמן: בקיבוץ יש 40 משפחות, בנוף איילון – 350 משפחות.

מתניהו אנגלמן: בקרית החינוך שהיא בעצם מוסד חינוכי, פועלים מוסדות חינוך: ישיבה תיכונית; ישיבת הסדר; אולפנא לבנות וגם בתי הספר הממלכתי-דתי - בנים ובנות - הקשורים בקשר מסויים לקרית החינוך.

מתניהו אנגלמן: הנושא של שלב ב' כאוב מאוד מבחינתנו כי בפועל, שום גורם מוניציפלי לא מטפל בשלב ב'.

מתניהו אנגלמן: למרות קשיים כאלה ואחרים אנחנו מתנהלים כישוב לכל דבר, גם כלפי המועצה האזורית.

מתניהו אנגלמן: אנחנו, כמזכירות, נותנים לשלב ב' את כל השירותים המוניציפליים, כגון: פינוי אשפה, נקיון הרחובות, תאורת רחוב, גינון, את כל אלה אנחנו משלמים.

זבולון אורלב: למי תושבי שלב ב' משלמים ארנונה?

מתניהו אנגלמן: למזכירות הישוב, ומזכירות הישוב מבצעת עבורם את כל הפעולות המוניציפליות.

מתניהו אנגלמן: למיטב ידיעתי, מועצה אזורית גזר מקבלת ממשרד הפנים עבור ילדי שלב ב'.

זבולון אורלב: אבל היא לא מבצעת את הפעולות המוניציפליות בתחום החינוך.

מתניהו אנגלמן: נכון.

זבולון אורלב: אז למה אתה גובה ארנונה?

מתניהו אנגלמן: אני לא גובה ארנונה, אני גובה תשלומים וולונטריים מתושבים.

זבולון אורלב: למה הם לא משלמים תשלומי ארנונה למועצה האזורית?

זבולון אורלב: מתניהו אנגלמן: כי הם לא בשטח של המועצה האזורית.

זבולון אורלב: אבל הם רוצים את שירותי החינוך של המועצה האזורית.

זבולון אורלב: אני לא מבין, לשירותי חינוך אתה פונה אליו ולארנונה אתה לא פונה אליו?

מתניהו אנגלמן: אני פונה אליו בכל, אבל המועצה האזורית גזר לא מוכנה לזה, היא גם אומרת שמבחינה חוקית היא לא יכולה.

מתניהו אנגלמן: אני רוצה להפנות תשומת לבכם לתצ"א שנמצא בתיק שחילקתי, שמבהיר את הקירבה ואת מהות הדברים.

זבולון אורלב: מי נתן אישורי בנייה לשלב ב'?

מתניהו אנגלמן: משרד הפנים, בהיתר בנייה לפי תכנית בינוי מאושרת שנחתמה גם על ידי המועצה האזורית גזר.

זבולון אורלב: מי הקבלנים ששילמו את כל המסים והאגרות?

מתניהו אנגלמן: היטלי ההשבחה למיניהם שולמו לוועדת התכנון והבניה.

מתניהו אנגלמן: הוועדה לתכנון ובנייה של שלב ב' היא ועדה מחוזית ולא ועדה מקומית, וזו לא אותה ועדה של שלב א'.

מתניהו אנגלמן: נושא החינוך.

מתניהו אנגלמן: אתחיל בנושא ילדי הגנים: 8 כיתות גן ו-6 כיתות מעון, חצי בשלב א' וחצי בשלב ב'.

מתניהו אנגלמן: פנינו למועצה האזורית והיא אמרה שהיא לא מסכימה לרשום את הילדים גם בגילאי גני החובה.

זבולון אורלב: איפה היא לא מעוניינת לרשום?

מתניהו אנגלמן: בשלב ב', אני מדבר על שלב ב'.

זבולון אורלב: לא כדאי לכם לשלוח אותם שילמדו בשלב א'?

זבולון אורלב: תראה, באה מועצה אזורית ואומרת, השטח של שלב ב' הוא לא בתחום השיפוט שלי.

זבולון אורלב: למה אתה רוצה שהוא יפעיל גם בשלב ב'? מתניהו אנגלמן: אני לא רוצה ממנו כלום, אני רוצה שחוק חינוך חובה של מדינת ישראל יחול גם על שלב ב' של נוף אילון.

זבולון אורלב: כלומר, אין לך טענה נגד המועצה המקומית, יש לך טענה כלפי מדינת ישראל על רשויותיה השונות.

מתניהו אנגלמן: נכון.

צבי פורר: יתרה מזאת, יש לנו היתר בנייה לגני ילדים שמדינת ישראל צריכה לבנות ולממן, ואני לא יכול לקבל את התקציבים, כי כשאני מעביר אותם לד"ר שי כנעני במשרד החינוך, אני מקבל תשובה: "תעביר דרך מועצה אזורית".

צבי פורר: אני מעביר למועצה אזורית, הוא אומר לי: זה לא בתחום שלי.

זבולון אורלב: אני רוצה לסכם את הנקודה הראשונה.

זבולון אורלב: לטענתכם, אין פתרון לחינוך חובה.

זבולון אורלב: נקודה.

זבולון אורלב: מה קורה עם בתי הספר?

זבולון אורלב: האם המועצה האזורית קולטת את הילדים בבית הספר היסודי שבתחום המועצה האזורית?

מתניהו אנגלמן: עד השנה כל הילדים למדו שם.

מתניהו אנגלמן: השנה, קיבלנו הוראה מהמועצה האזורית גזר שהם מבקשים שלא לרשום את ילדי שלב ב' במועצה אלא אם כן יביאו הפנייה מהרשות המקומית שבתחומה הם נמצאים פלוס אישור על אגרת לימודי חוץ.

מתניהו אנגלמן: כמובן שזו הנחייה צינית.

מתניהו אנגלמן: לגבי האגרה.

מתניהו אנגלמן: יסוד האגרה הוא בזה שמשרד הפנים, במסגרת סל סוארי, מתקצב את הרשויות המקומיות גם עבור חינוך.

מתניהו אנגלמן: המועצה האזורית גזר מקבלת את מלוא ההקצבה של משרד הפנים גם עבור ילדי שלב ב'.

מתניהו אנגלמן: דבר שני, על פי חוזר מנכ"ל, אגרת לימודי חוץ צריכה להידרש על ידי הרשות, והיא התחשבנות בין הרשויות ולא התחשבנות בין ההורים.

מתניהו אנגלמן: עדיין יש חוק חינוך חובה במדינת ישראל שהוא חינם להורים.

מתניהו אנגלמן: חלק מהשיקולים הם שיקולים שפטר בעצמו אמר לי, הוא אמר לי: אני רוצה ללחוץ אתכם כדי לקבל תקציבים מהמדינה.

מתניהו אנגלמן: למיטב ידיעתי, המועצה האזורית גזר תומכת פר-ראש, עבור ילדי שלב ב' בבית הספר בסכום של כ-40 אלף שקל בשנה, בניכוי מה שמשרד החינוך מעביר עבור הוצאות כלליות, וזה מה שהם עושים.

מתניהו אנגלמן: על גבינו הם מבקשים לקבל תקציבים, וזה משתקף בכתבה האחרונה שקראתי, לפיה, מחוז המרכז יקבל מיליון וחצי שקל עבור ספריה עירונית, כדי שיסכימו לקבל את הילדים.

זבולון אורלב: כנראה שצריך לחוקק חוק של סיפוח שלב ב' של נוף אילון למדינת ישראל.

זבולון אורלב: מתניהו אנגלמן: לדעתי, משחקים פה גם רכיבים פוליטיים.

זבולון אורלב: שמע עצת ידיד, תשאיר את זה כרגע בצד.

זבולון אורלב: לי בענין הזה אין שום פוליטיקה.

זבולון אורלב: אני חושב שכל ילד במדינת ישראל זכאי לשירותי חינוך בלי שום אפליה, אם מדובר בילד של מרצ או ילד ערבי או ילד בדואי או הילד שלי.

זבולון אורלב: זו נקודת המבט של ועדת החינוך.

זבולון אורלב: פטר וייס, ראש המועצה האזורית גזר, בבקשה.

פטר וייס: אין לי מחלוקת עם נוף אילון ובטח לא עם שלב ב'.

פטר וייס: הקשר שלי הוא מול הרשות המקומית, כמו שחבל מודיעין משלם לי אגרת לימודי חוץ, אנחנו מבקשים לקבל אגרת לימודי חוץ.

פטר וייס: ישבנו עם המנכ"ל הקודם של משרד הפנים, אבי מעוז, והוא אמר לנו: נתחשבן, זה יהיה בסדר.

פטר וייס: אחרי שאבי מעוז עזב את המשרד ישבתי עם הגברת רות יוסף שאמרה: פטר, אתה צודק.

פטר וייס: הגשתי חשבון של 4 מיליון שקל על כל מיני שירותים, לא רק נושאי חינוך, גם ביוב ועוד כמה דברים.

פטר וייס: אחרי תקופה זמן רות יוסף אמרה לי: פטר, אני אומרת לך דוגרי, נכון שיש הסכם ואני מבינה אותך, אבל לי אין כסף, ובטח לא סכומים כאלה.

פטר וייס: הריצה איזה נוסחה וקבעה מיליון שקל במקום ה-4 מיליון שביקשתי, והעבירה את זה לסגנית חשב המשרד.

פטר וייס: באה סגנית החשב ואומרת לי: אני מצטערת, ההסכמים שלך עם המנכ"ל הקודם לא מעניינים אותי, אני לא נותנת פרס לתושבים שלא משלמים ארנונה.

פטר וייס: על מנת להיות כנה, אני רוצה לספרכ לוועדה שביום האחרון של השנה, חיים רמון שהיה שר הפנים, בזכות הסימפטיה שיש בינינו אמר לי: קח מיליון שקל מענק שר.

פטר וייס: קיבלתי מענק שר וזו לא פעם ראשונה, וכל אחד יכול לפרש את זה איך שהוא רוצה.

פטר וייס: מועצה אזורית גזר קיבלה מענק שר, זה נכון.

פטר וייס: למדתי דבר אחד, נושא שלא סגור כמו שצריך, עם חתימה של חשב משרד, הכל באוויר.

פטר וייס: אני מנהל מועצה, גם מתניהו חבר מליאת המועצה והוא יודע שהמועצה מנוהלת – לא תמיד לטעמו – אבל היא מאוזנת, אנחנו שומרים על תקציב ואין שום סיבה שמועצה אזורית גזר תממן תושבים שלא גרים בתחומה.

זבולון אורלב: מנקודת מבטך, הבעיה היא המימון?

פטר וייס: כן, הבעיה שלי היא המימון.

פטר וייס: מתניהו דיבר על מיליון וחצי שקל, ואני רוצה שתדע על מה הוא מדבר.

פטר וייס: לפני כשלוש שנים סיכמתי עם משרד החינוך שהם מתקצבים לנו ספריה אזורית, משפצים מבנה, במיליון וחצי שקל, פרוס לשלוש שנים.

פטר וייס: פתאום, אדון שי כנעני חוזר מאיזה חופשה ארוכה ואומר לי: אני מאוד מצטער, ההבטחה ההיא, בטעות יסודה, עשיתי חשבון של המבנים שיש לכם, לא מגיע לכם.

פטר וייס: אני רוצה להגיד לכם שלפחות אצלי במועצה, כל מלה וכל הבטחה שאני מבטיח – אני מקיים, גם אם זה לא מוצא בעיני.

פטר וייס: לכן, אני מצפה משליחים של משרד ממשלתי שיקיימו הבטחות.

פטר וייס: ועכשיו, הגיעה לידינו הזדמנות להתחשבן עם המשרד הזה.

פטר וייס: אני אומר שוב, אין לי שום דבר נגד אנשי נוף אילון, להיפך.

זבולון אורלב: הכל טוב ויפה, אבל אתה תובע שתהיה פנייה מרשות מקומית אחרת, כשאתה יודע שאין רשות מקומית אחרת.

פטר וייס: יש את משרד הפנים.

פטר וייס: גם ממשרד הפנים אני רוצה אישורים חתומים על ידי החשב כדי שסגנית החשב לא תעמוד מולי בסוף השנה ותצחק לי בפנים.

פטר וייס: הרגשתי שם כמו עני בפתח, ואני לא רוצה להיות עני בפתח בעד דברים שמגיעים לי כחוק.

זבולון אורלב: במלה אחת, הנושא זה מימון.

זבולון אורלב: סמי טלאווי, סגן ממונה מחוז מרכז במשרד הפנים, בבקשה.

סמי טלאווי: הבעיה עם נוף אילון היא חוקית.

סמי טלאווי: כבר הרבה זמן מדברים על הקמת ועדת חקירה.

סמי טלאווי: החלטה סופית שמתגבשת במשרד, מנסים, תוך תיקון חקיקה, להקים ועדת חקירה לכל השטחים הגליליים שיש לנו במחוז, ויש לנו הרבה כאלה.

זבולון אורלב: יש עוד מקום שיש חשש ללימודי ילדים בגלל שטחים גליליים?

סמי טלאווי: הבעיה כאן מורכבת מאחר ומדובר בשטח שהוא מעבר לקו הירוק, וכדי לספח אותו צריך חוק, זה הקושי ומנסים להתמודד עם זה.

זבולון אורלב: זה מה שאמרתי נחוקק חוק לספח את שלב ב' למדינת ישראל.

סמי טלאווי: לפני שבוע היתה ישיבה בהשתתפות השר ומנהל המחוז.

סמי טלאווי: הבעיה הזו עלתה, כמו גם הנושא של נתב"ג ועוד כמה נושאים חשובים כמו המתקנים הבטחוניים.

סמי טלאווי: מקימים ועדות חקירה כלליות, ועדת חקירה אחת לכל המחוז שתחליט את מי לספח לכל אזור ואזור.

סמי טלאווי: עכשיו, נשארה הבעיה הסבוכה הזאת שתועבר ללשכה המשפטית אצלנו, כדי לראות איך אפשר להתגבר עליה.

מתניהו אנגלמן: הוא אומר לך, תן לו כסף, מה אתם מסתבכים?

מתניהו אנגלמן: היו"ר זבולון אורלב: מה אתה מסתתר מאחרי חוקים, יש פה בעיה כספית שצריכים לממן את הילדים האלה, סיפור פשוט, עד שתסדרו את החוק יבוא המשיח.

סמי טלאווי: אני לא מסתתר.

סמי טלאווי: משרד הפנים עובד כך: רשות מקומית מכינה תקציב ולא כל הרשויות המקומיות במדינה מתוקצבות על ידי משרד הפנים.

סמי טלאווי: המענקים שאנחנו מזרימים זה ה- - - שצריך להיות בתקציב לפי נוסחת סוארי ההסטורית.

סמי טלאווי: דרך אגב, עוד מעט נתחיל בנוסחה אחרת.

סמי טלאווי: אני רק רוצה להגיד לכם שאפילו אם ייאבקו וכל הכסף יעבור דרך גזר, הישוב הזה לא ישלם ארנונה, אין מכוח החוק ליכפות עליו שישלם ארנונה.

סמי טלאווי: בזמנו הועלתה הצעה שיקימו ועד מיוחד וישלמו מעין ארנונה.

זבולון אורלב: אתה מוכן לממן את הארנונה שלהם?

זבולון אורלב: אגב, אם הם לא מוכנים לשלם ארנונה, אני לא מוכן לטפל בהם, אני אומר את זה גלוי, אבל תגיד להם למי לשלם ארנונה?

זבולון אורלב: הם רוצים להיות אזרחים שווי-זכויות וחובות במדינה הזאת, לשלם ארנונה כמו כל תושב, ולקבל את השירותים כמו כל תושב.

זבולון אורלב: אם הם רוצים לנצל את זה שהם מעבר לקו ולא ישלמו ארנונה, ממני לא יקבלו עזרה שיבקשו עזרה ממישהו אחר.

סמי טלאווי: הבעיה שמשרד הפנים לא ערוך להיות רשות מקומית, ומבחינת החוק אנחנו הרשות המקומית שלהם, והממונה על המחוז - - -

זבולון אורלב: אז תיגבה מהם ארנונה.

סמי טלאווי: כמו שאמרתי, אנחנו לא יכולים ליגבות מהם ארנונה.

זבולון אורלב: אז אל תיגבה מהם ארנונה, אבל חינוך מגיע לילדים?

סמי טלאווי: בהחלט.

זבולון אורלב: אז מה הפתרון שלך לחינוך?

סמי טלאווי: הפתרון צריך להיות משותף.

סמי טלאווי: צריך להקים ועדה בה יהיו נציגי הישוב עצמו, נציגי המועצה האזורית גזר, משרד החינוך ומשרד הפנים.

סמי טלאווי: היו"ר זבולון אורלב: אבל אתה ממונה על פתרון הבעיה.

סמי טלאווי: משרד הפנים ניסה לפתור את הבעיה, המנכ"ל התחייב על 4 מיליון שקל וחשבות משרד האוצר לא רצו לשלם, גם רות יוסף התחייבה על מיליון שקל ובחשבות לא רצו לשלם.

סמי טלאווי: אין לנו שליטה על החשבות, הם שייכים למשרד האוצר.

פטר וייס: אז עם מי לדבר?

סמי טלאווי: צריך להזמין לישיבה נציג של האוצר.

זבולון אורלב: אין בעיה, נעשה עוד ישיבות עם ועדת הפנים ונטפל רק בזה.

זבולון אורלב: גם אני הייתי עובד מדינה, אבל אני ממש המום לראות את הדברים האלה.

זבולון אורלב: אודי כתריאל, מנהל אגף בינוי ותקצוב במשרד החינוך, בבקשה.

אודי כתריאל: אדוני היושב ראש, הנחתי לפניך את המכתב של ד"ר שי כנעני.

זבולון אורלב: אודי נתן לי מכתב של ד"ר שי כנעני שמופנה לפטר וייס מ-29 במאי 2000, ואקרא אותו לפניכם.

זבולון אורלב: "הנדון: פרוייקט חידוש מבנים בקמפוס בית חשמונאי – הסבת מבנה חדר אוכל לספריה.

זבולון אורלב: לצערנו, הכללת פרוייקט הספריה בתקציב התלת-שנתי לחידוש מבנים - - - בבתי הספר אשר בקמפוס בית חשמונאי יש מטרז' ספריות על פי הפרוגרמה, ואין הצדקה למימון ספריות נוספות".

זבולון אורלב: מעניין מה עשו למי שטעה.

אודי כתריאל: זה ברמת העובדות.

אודי כתריאל: את הבעיה כבר העלו, לרמת הפתרונות שאנחנו מציעים, אפרוס את האפשרויות: אפשרות אחת היא רשות חינוך מקומית, רק שזה סיפור ארוך טווח.

אודי כתריאל: צריך למנות ועד חינוך חדש, זה לא משהו מהיום למחר, אבל ניתן לעשות זאת.

אודי כתריאל: אפשרות שניה - צו שרה שזה משהו מיידי.

אודי כתריאל: אלה האפשרויות שאנחנו מציעים.

זבולון אורלב: אגב, השתמשתי בצו שר כשאריה גוראל, ראש עיריית חיפה לא הסכים לקבל את התלמידים האתיופים לבית ספר "נוה כרמל".

זבולון אורלב: אני יכול לקבל הבטחה שיהיה צו שרה?

שמעון בינון: אפשר לקבל הסבר מה זה צו שרה?

זבולון אורלב: כידוע, שר החינוך ממונה על חוק חינוך חובה ולא שר הפנים.

זבולון אורלב: המחוקק ידע שעלול להיות מצב כזה שרשות מקומית אחת אין לה מוסד חינוכי, ורשות מקומית אחרת לא רוצה לקבל את הילדים מטעמים אלה ואחרים, אבל בינתיים הילדים צריכים ללמוד.

זבולון אורלב: לכן, שר החינוך הוסמך בחוק לחייב רשות מקומית לקבל ילדים אף על פי שהילדים האלה לא גרים במועצה האזורית.

זבולון אורלב: וזה מה שנקרא צו שר.

שמעון בינון: ומי נושא בתשלום?

זבולון אורלב: יש הסדרים בחוק לגבי התשלום.

זבולון אורלב: כך שיש פרוצדורה לדבר הזה.

רות פרלמן: זה הופעל גם בחבל מודיעין.

זבולון אורלב: נכון, זה היה אחרי זמני, אבל הראשון היה גוראל.

זבולון אורלב: אודי, מה אתה מציע?

אודי כתריאל: לפעול בשני הכיוונים, לראות מה מהיר יותר, או צו שרה או רשות חינוך מקומית.

זבולון אורלב: איך רשות חינוך מקומית פותרת את הבעיות הכספיות?

אודי כתריאל: מבחינתנו, רשות חינוך, דינה כדין רשות מקומית לכל דבר.

אודי כתריאל: אתה פועל מול רשות חינוך כמו מול רשות מקומית.

אודי כתריאל: היו"ר זבולון אורלב: אבל הרשות המקומית תצטרך לשלם אגרת תלמידי חוץ, מאיפה יהיה לה כסף לשלם זאת?

רות פרלמן: היא גובה מאיסוף אשפה, שתיגבה גם לחינוך.

זבולון אורלב: אבל היא לא מקבלת תקציבים ממשרד הפנים.

זבולון אורלב: רשות מקומית רגילה, האגרה שהיא משלמת לרשות אחרת באה משני מקורות, מארנונה שהיא גובה ומתקציבי האיזון ממשרד הפנים במידה והרשות המקומית הזאת זכאית למענקי איזון.

אודי כתריאל: אני חושב שנעבוד פה במקביל , להסדיר את נושא הארנונה וגם את נושא משרד הפנים.

זבולון אורלב: מי לדעתכם צריך להיות המוביל לפתרון הפרשה הזאת?

אודי כתריאל: לדעתי, צריך להסדיר את זה ברמה של משרד הפנים, אבל זו אופרה אחרת.

אודי כתריאל: מבחינת מערכת החינוך – צו שרה.

זבולון אורלב: תודה, עמדתכם ברורה.

זבולון אורלב: עורכת-הדין רות יפה, יועצת משפטית של מחוז תל אביב והמרכז במשרד החינוך, בבקשה.

רות יפה: אנסה להציג את הדברים שהסבירה לי דורית מורג בענין הזה.

רות יפה: באמת, צו שרה יחייב את הרשות המקומית גזר לקבל את התלמידים.

רות יפה: חשבנו על הפתרון הזה, אבל הוא פתרון לא מהיר ואסביר את הבעייתיות.

רות יפה: לפי חוק לימוד חובה כתוב "שהשר ייוועץ בוועד חינוך בטרם ישתמש בסמכות מסמכויותיו על פי חוק, למעט סמכויות מסויימות".

רות יפה: לצערי, הסמכות הזאת של צו שרה קבועה בסעיף 7(ג) לפיו השר צריך להיוועץ בוועד החינוך, וכרגע אין ועד חינוך.

רות יפה: התייעצנו עם משרד המשפטים והם אמרו שכרגע יש בעיה להוציא צו שרה.

רות יפה: כלומר, גם זה לא פתרון שאני יכולה להגיד לאדוני שמחר אני מחתימה את השרה על צו.

זבולון אורלב: מי אחראי למנות ועד חינוך?

רות יפה: מאחר והבעיה היא כספית, וכאן יש את המנגנון של אפשרות קביעת ארנונה- - - היו"ר זבולון אורלב: היא לא רק כספית, היא כספית וולונטרית, הוא איש טוב, הוא אומר, תנו לי כסף, אני אקבל אותם.

רות יפה: אבל מחר הוא יכול להגיד, אני לא רוצה לקבל.

רות יפה: זה לא מקרה שאנחנו צריכים להקים רשות חינוך מקומית כדי להקים בית ספר.

זבולון אורלב: רשות חינוך מקומית לא מוקמת כדי להקים בית ספר, רשות חינוך מקומית מוקמת כדי שתהיה סמכות מקומית להפעיל את חוקי החינוך.

רות יפה: ברור, אני רק אומרת שכרגע, הצורך החיוני הוא להגיע, בעזרת אדוני הנכבד, לאיזה שהוא פתרון כספי.

זבולון אורלב: צריך גם פתרון חוקי.

זבולון אורלב: רות פרלמן, את המתכננת המחוזית, אני מבקש לשאול - - - המיפוי?

רות פרלמן: בדקתי את הנושא, והמיפוי הוא לשלהבת, וזה לשעלבים.

זבולון אורלב: את ראית שכתוב שטח - - - ממופה לשלהבת?

רות פרלמן: אצלנו אין הפרדה.

זבולון אורלב: חשוב לדייק.

רות פרלמן: כרגע אין הפרדה, מכיוון שאין לו סמל של ישוב נפרד אז אין הפרדה במחשב בין נוף אילון א' לנוף אילון ב', מבחינתנו זה ישוב אחד.

זבולון אורלב: הרי במיפוי מדברים על חישובים.

זבולון אורלב: האם המשרד יודע שיש שם 160 יחידות דיור?

זבולון אורלב: יש מסמך מסודר שמבה

זבולון אורלב: יר שמבה

זבולון אורלב: יר שהמיפוי של נוף אילון כולל גם אל שבל ב'?

זבולון אורלב: האם אין ספקות שהוא שייך לשעלבים?

רות פרלמן: כן, הוא שייך לשעלבים.

פטר וייס: אני רוצה לדייק, מחר יווצר איזה שהוא עימות ונגיע לערכאות משפטיות, אז אנשים לא בוחלים בשום דבר.

פטר וייס: יכול להיות שמספר הילדים מתאים לפרוגרמה אבל השטח הגלילי לא מופיע במיפוי, הוא גם לא יכול להופיע במיפוי.

פטר וייס: יש פה בעיה.

זבולון אורלב: מה זאת אומרת שטח גלילי לא יכול להופיע במיפוי?

פטר וייס: אני רוצה לראות מסמך של משרד החינוך שבו כתוב ששטח ללא מעמד מוניציפלי ממופה לבית ספר.

זבולון אורלב: ולדבריך זה לא כתוב.

שמעון בינון: היא אמרה את זה.

זבולון אורלב: היא אומרת שאין הפרדה.

רות פרלמן: אין הפרדה.

זבולון אורלב: משרד החינוך לא מכיר בקו הירוק, הוא מחנך גם מעבר לקו הירוק, יש הרבה בתי ספר שהם מעבר לקו הירוק, אני יכול להעיד על זה.

רות פרלמן: אין הפרדה במיפוי.

רות פרלמן: יש לנו היום מערכת ממוחשבת שקובעת מיפוי ואיפה כל ישוב מופיע.

רות פרלמן: כיוון שהדבר הזה ממוחשב והוא על סמך סמלים של הישובים, במקרה הזה זה לא יופיע כי אין לו סמל נפרד.

זבולון אורלב: אבל אפשר לעשות זאת.

זבולון אורלב: אפשר לכתוב: שטח גלילי מס' 1.

זבולון אורלב: ממספרים את השטחים הגליליים של מדינת ישראל.

זבולון אורלב: היום ניתן לעשות במחשב כל דבר.

זבולון אורלב: רות פרלמן: נפתור את הבעיה הזאת.

זבולון אורלב: אבל בפרוגרמה להרחבת בית הספר לקחו בחשבון את כל 350 יחידות הדיור.

זבולון אורלב: את זה את אומרת בוודאות.

רות פרלמן: בוודאות.

זבולון אורלב: כלומר שהבנייה של מוסדות החינוך והמיפוי, למרות שההגדרות לא ברורות, בפועל, מבני החינוך ניבנו כדי לקלוט את ילדי נוף אילון שלב א' ושלב ב', שהם כ-350 יחידות דיור.

זבולון אורלב: תודה.

זבולון אורלב: עזרא שאלתיאל, בבקשה.

עזרא שאלתיאל: אנחנו נקיים את חוק חינוך חובה בכל המחוז, אם בשעלבים או במקומות אחרים.

עזרא שאלתיאל: עדיף שהילדים ימשיכו בשעלבים.

עזרא שאלתיאל: מישהו צריך להחליט מה עושים עם הילדים האלה.

עזרא שאלתיאל: אנחנו מעוניינים שילדים שנקלטו בבית ספר גם יסיימו אותו, בוודאי אלה שאמורים להירשם לכיתה א' שכנראה הם לא רשומים בבית הספר אלא ברשות.

זבולון אורלב: הם לא רשומים ברשות.

יעל פרבר: במועצה אזורית גזר.

זבולון אורלב: הם לא רשומים ברשות.

עזרא שאלתיאל: אנחנו לא צד בוויכוח הזה, אנחנו רוצים שהילדים יקבלו חינוך, והם יקבלו חינוך.

עזרא שאלתיאל: אנחנו מבקשים שהילדים לא יהיו בני ערובה בידי שום צד.

עזרא שאלתיאל: אנחנו רוצים שהילדים ידעו איפה הם ילמדו.

זבולון אורלב: תפעיל את הסמכויות שלך, אתה לא צריך לבקש.

זבולון אורלב: אתה לא מבקש נדבות במדינת ישראל, לשר שלך יש סמכויות.

זבולון אורלב: הכנסת נתנה לכם סמכויות לדאוג לכך שכל ילד יירשם לפי התכנית שאתם רוצים.

זבולון אורלב: המחוקק לא סמך על טוב לבם של עובדי המדינה ולא טוב לבם של חברי כנסת, הוא סידר את זה באמצעות חקיקה כדי להבטיח את השירות האלמנטרי שלילד יהיה חינוך חובה חינם.

עזרא שאלתיאל: אנחנו נקיים את זה, אם באמצעות צו שרה, או בהסכמה, נמצא את הדרך.

זבולון אורלב: יעל פרבר הפנתה את תשומת לבי למכתב מ-21 במאי 2001, של דפנה לב לעורך דין יוסי רייטר, היועץ המשפטי של מועצה אזורית גזר, ואני מצטט: "תלמידי כיתה א' יירשמו במועצה האזורית גזר על פי הסכם שבין מנהלת מחוז מרכז, ראש המועצה האזורית גזר ומינהל הפיתוח, עד לקביעת ההשתייכות המוניציפלית של היישוב".

זבולון אורלב: שמעון בינון, מזכיר מועצה אזורית גזר, בבקשה.

שמעון בינון: אני חושב שניתן לפתור את הבעיה יותר מהר ממה שחושבים.

שמעון בינון: אנחנו סוחבים את הנושא הזה כבר ארבע שנים על רקע של הבטחות.

שמעון בינון: בשנה שעברה החליטה ועדת גבולות שנוף אילון יסופח לעיר מודיעין.

שמעון בינון: בעקבות עתירה לבג"ץ הוקמה ועדת גבולות חדשה.

שמעון בינון: אני מניח שוועדת הגבולות, על רקע החומר שכבר קיים, תסיים את עבודתה הרבה יותר מהר מכל מיני פתרונות אחרים שהועלו כאן במסגרת צווים וכו'.

שמעון בינון: הבעיה האקוטית היא בעיית התשלום.

שמעון בינון: אני לא רואה שום סיבה שמשרדי ממשלה לא יוכלו לקיים את ההסכם שדפנה לב התחייבה עליו בפני פטר שזה בעצם מימוש הבטחה שלטונית.

שמעון בינון: פטר אמר כאן שאנחנו לא מתכחשים לזה שיש מקום בבית הספר, אנחנו מעוניינים לקלוט אותם, אנחנו רק רוצים, אחרי ארבע שנים, להפסיק להרגיש פריירים על הבטחות שלא מקויימות.

שמעון בינון: אם ההבטחה השלטונית בהתאם להסכם של דפנה לב תקויים, אני חושב שהבעיה תיפתר.

זבולון אורלב: מה ההבטחה השלטונית של דפנה לב?

שמעון בינון: הספריה.

רות פרלמן: הספריה בכלל לא בשעלבים, הספריה היא בבית חשמונאי.

זבולון אורלב: דפנה לב הבטיחה זאת?

שמעון בינון: דפנה לב הגיעה עם פטר להסכמה.

שמעון בינון: פטר הסביר את זה קודם.

שמעון בינון: היתה התחייבות בכתב של המשרד שתוקם ספריה בקרית החינוך, קיבלנו את זה בכתב.

שמעון בינון: בא אדון שי כנעני ואמר, טעיתי או שמישהו אחר טעה.

שמעון בינון: בסדר, אנחנו הרי מנסים להיות גמישים ומוכנים לעצום עין אחת פה, לפתוח עין אחת שם.

זבולון אורלב: הספריה בקרית החינוך היא כתוצאה מההסדר של כרמי יוסף?

זבולון אורלב: שמעון בינון: לא, אבל כל קרית החינוך נראית אחרת, פעם זה היה רצף של מבנים עלובים שהיוו ממש סכנה.

זבולון אורלב: איך הסתיים בסוף הסכסוך?

שמעון בינון: הם חזרו לנועם גזר והכל בסדר.

אודי כתריאל: אם אני מבין נכון, פטר וייס אומר:

אודי כתריאל: תנו לי חצי מיליון שקל - - -

שמעון בינון: לא חצי מיליון, מיליון וחצי שקל.

אודי כתריאל: תרשו לי להגיד מה שאני מבין.

אודי כתריאל: פטר וייס אומר: תנו לי את חצי מיליון השקל ובא לציון גואל.

אודי כתריאל: אין בעיה בתשלומים מסוג כזה או מסוג אחר.

אודי כתריאל: עכשיו מה שנותר לנו להתווכח זה אם זה חצי מיליון או מיליון.

זבולון אורלב: אני אייצג את פטר.

זבולון אורלב: פטר לא טוען את טענותיו באופן דיפלומטי, וזאת הטעות שלו.

זבולון אורלב: הוא אומר: רבותי, כדי לקלוט את ילדי נוף אילון ב', צריך להוציא כסף של המועצה האזורית, וזה כסף שאני מוציא לחינם כי הם לא משלמים לי ארנונה.

זבולון אורלב: אני מכירה שזה המיפוי, יש כך וכך תלמידים, תשלמו לי אגרת תלמידי חוץ.

זבולון אורלב: עוד אומר פטר, אני יכול להסתדר איתך גם אחרת.

זבולון אורלב: עזוב את אגרת חוץ.

זבולון אורלב: הרי בין כה יש ועדת חקירה ואנחנו לא יודעים מה יהיה סוף נוף אילון, אולי בכלל ישתייך למודיעין?

זבולון אורלב: בכל זאת, אני מוכן לא לשבת עם מחשב על ענין אגרת תלמידי חוץ, תגמרו לי את הספריה, היתה לי הבטחה שלטונית לכך.

זבולון אורלב: כנראה שפטר הבטיח זאת לתושבים, הרי לא מתכחשים שהיתה הבטחה, שהיתה התחייבות, עובדה, מודים שהיתה טעות.

זבולון אורלב: אז הוא אומר, אני נותן לכם שתי דרכים להסתדר איתי, אתם רוצים פורמלית, אין חינוך תמורת כסף, נשמור על החוק.

זבולון אורלב: או אם אתם רוצים, אני מוכן להסתדר אתכם מתחת לשולחן, תנו לי את הספריה, ובשנת תשס"ב נקלוט אך הילדים.

שמעון בינון: אנחנו מוכנים אפילו באשראי ובתשלומים.

אודי כתריאל: מה שנותר לנו זה להתווכח על גובה הסכום.

זבולון אורלב: הוא אומר, אני רוצה אגרת תלמיד חוץ לכל תלמיד.

זבולון אורלב: אודי כתריאל: כמה, מה המינימום של אגרת תלמיד חוץ?

שמעון בינון: 800 שקל, ובין 10 אלפים ל-30 אלף לחינוך מיוחד.

שמעון בינון: יש לנו כ-10 ילדים בחינוך מיוחד, ניקח את זה כ-15 אלף שקלים ולא 30 אלף שקלים, זה 150 אלף שקל.

שמעון בינון: ניקח עוד 213 ילדים כפול 800 שקל, זה עוד 170 אלף שקל.

שמעון בינון: אנחנו סוחבים את הסיפור הזה כבר 4 שנים, תכפיל, תראה לכמה אתה מגיע.

שמעון בינון: אז מה אתה בא להגיד לי, בגלל שהייתם טובים ותמימים, בוא נדבר רק על השנה?

שמעון בינון: רק השנה זה באמת יוצא בין 400 ל-500 אלף שקל.

שמעון בינון: דחילק.

אודי כתריאל: על מה נריב בשנה הבאה ,על ה- - -

שמעון בינון: אני מניח שעד השנה הבאה הבעיה תיפתר.

פטר וייס: מאחר והשרה התחייבה במרכז השלטון המקומי לקיים הבטחות שלטוניות אני גם פניתי לשרה, בלי כל קשר לענין הזה, וביקשתי לקיים הבטחה שלטונית.

זבולון אורלב: ענין הספריה כבודו במקומו מונח, אם משרד החינוך רוצה להקים גם את הספריה, מי אני שאפריע לזה.

זבולון אורלב: אותי מדאיג חינוכם של הילדים.

זבולון אורלב: המינימום הנדרש זה שישלמו אגרת תלמידי חוץ, זה המינימום הדרוש כשהוועדה רושמת לפניה את הענין של ההכרה של המיפוי.

זבולון אורלב: חשוב שהמועצה האזורית מבינה שזה המיפוי שלהם.

זבולון אורלב: כל הוויכוח מנקודת מבטה של המועצה האזורית הוא, מי נושא במימון החינוך שלהם ונושא האגרה של תלמידי החוץ?

זבולון אורלב: גם אם יהיה צו שרה - - -

רות יפה: מבחינת צו שרה, זה לא מותנה בשום תשלום, החוק לא קובע את אגרת תלמידי חוץ.

פטר וייס: אבל אז יהיה בג"ץ והבג"ץ צריך לקבוע מי ישלם את הכסף.

זבולון אורלב: זאת האות היבשה.

זבולון אורלב: רות יפה: מבחינת החובה של התשלום, מאחר והרשות המקומית שלהם היא משרד הפנים בתור ישוב גלילי, אני לא חושבת שמשרד החינוך צריך לשלם את אגרת תלמידי חוץ.

זבולון אורלב: מי לפי דעתך צריך לשלם את אגרת תלמידי חוץ?

רות יפה: אני חושבת שמשרד הפנים צריך להתגייס או שהתושבים - - -

זבולון אורלב: מי קבע את אגרת תלמידי החוץ ואת ההסדרים וגובה התשלום?

רות יפה: משרד החינוך.

זבולון אורלב: אז למה אתם לא רואים את עצמכם אחראים לזה?

זבולון אורלב: למה אתם לא רואים את עצמכם אחראים, להגיד למשרד הפנים לסדר את זה, הרי גם לכם יש את האינטרס שהרשות המקומית תקבל את אגרת תלמידי החוץ, כדי שלמועצה יהיה כסף לתת לבית הספר.

רות יפה: אבל למה לפתור את התושבים מתשלום הארנונה?

זבולון אורלב: מי אמר לפתור?

זבולון אורלב: שיגבו מהם את הארנונה.

זבולון אורלב: ואני אומר כאן, אם הם לא יסכימו לשלם ארנונה כמו כל תושב בנוף אילון, יש להם בעיה קשה מאוד איתי.

שמעון בינון: אני חושב שתהיה בעיה חוקית לשלם את הארנונה.

שמעון בינון: בכל אופן, אם אנחנו פותרים באיזה שהיא דרך באמצעות אגרת לימודי חוץ או באמצעות הספריה, נגיע בסופו של דבר לאותם הסכומים.

שמעון בינון: אני מניח שעד השנה הבאה הבעיה תיפתר, ועדת החקירה תגמור את עבודתה או שתחליט שהם במודיעין או שהם מועצה מקומית, אלה שתי האפשרויות שעומדות על הפרק, ואז באמת יהיה מיותר לדון על זה בשנה הבאה.

מתניהו אנגלמן: שני דברים.

מתניהו אנגלמן: במידה והמועצה האזורית גזר מקבלת אגרת לימודי חוץ, אני מעונין שהיא תשקיע את זה בבית הספר, כי זה מיועד לבית הספר.

מתניהו אנגלמן: היו"ר זבולון אורלב: אתה לא מפקח על אגרת לימודי חוץ, זה ענין מאוד עקרוני.

מתניהו אנגלמן: הרשות המקומית ומדינת ישראל משלמת אגרת תלמידי חוץ.

מתניהו אנגלמן: המערכות עשו תחשיבים, והתחשיבים הם ממוצעיים, הם לא נקודתיים פר-תלמיד.

מתניהו אנגלמן: יש שתי קריות חינוך במועצה האזורית גזר, אחת של ממלכתי-דתי, ואחת של ממלכתי.

מתניהו אנגלמן: אני מזמין את יושב ראש הוועדה לבוא ולראות את מצבם של שתי הקריות.

זבולון אורלב: אני אבוא , אבל אי-אפשר להתנות את הדבר הזה.

זבולון אורלב: אם אתה מרגיש שהמועצה האזורית מפלה בהשקעותיה בין תלמיד לתלמיד, אני בהחלט כתובת לדבר, ואני מוכן לבוא ולהתערב.

מתניהו אנגלמן: קח את הדוגמה של הספריה, בבית חשמונאי יש ספריה, בבית הספר הממלכתי-דתי אין עדיין ספריה.

מתניהו אנגלמן: אז רוצים לקחת מיליון וחצי שקל, ולהקים עוד ספריה בבית חשמונאי.

מתניהו אנגלמן: זה בסדר?

מתניהו אנגלמן: אז מה אתה אומר לא לדון פה?

זבולון אורלב: לא כרגע, אני מוכן לקיים דיון, אין לי שום בעיה, מתניהו, אני כתובת נאמנה לכל טענת אפליה.

זבולון אורלב: אני איאבק של תהיה אפליה.

זבולון אורלב: כל ילד יקבל את מה שמגיע לו, בעיקר באותה מועצה אזורית.

פטר וייס: כל ילד מקבל אותו דבר, הוא רק שוכח לספר על הגדרות, על תחנות ההסעה - - -

זבולון אורלב: מתניהו, לא אתה ביקשת ממני לקיים את הישיבה, אני החלטתי לקיים אותה כי ראיתי שאני מתברבר פה עם כל ההתכתבויות האלה.

זבולון אורלב: אותו דבר פה, אני מציע למצות קודם כל את הדיון במקום עם אודי כתריאל, ורות פרלמן.

זבולון אורלב: תפנו, תגידו שאתם מרגישים שיש איפה ואיפה בהקצאות של המועצה האזורית ביחס לזרם החינוך.

זבולון אורלב: לא תתרצו, אני בהחלט כתובת לכל אדם במדינה, גם למיגזר הבדואי, גם למיגזר הערבי, וגם למיגזר הממלכתי, ויעידו חברי במשרד החינוך איזה דיונים מתקיימים כאן.

זבולון אורלב: אעשה כל דבר שאף אזרח לא ירגיש שהוא מקופח בגלל זרם החינוך.

זבולון אורלב: אתה מבקש ממני דבר שהוא בלתי אפשר.

מתניהו אנגלמן: דבר שני, אנחנו מבינים שהפתרון לא יהיה נקודתי, רישום לכיתה א' אלא הסדרת חוק חינוך חובה לכל שלב ב'.

מתניהו אנגלמן: ני מתכוון לזה שאם אני צריך לאשר שני גני חובה בשלב ב', זה לא יכול להיות מצב - - -

שמעון בינון: - - - היתרי בנייה.

שמעון בינון: מתניהו אנגלמן: לפי חוק התכנון והבנייה יש שם היתר בנייה.

שמעון בינון: לפי - - - ההפקעה, כן בתחומה, לא בתחומה, מועצה אזורית גזר הפקיעה את השטח הזה.

שמעון בינון: לא ייתכן מצב שאם מסדירים את הכל, והמועצה האזורית גזר מקבלת סכומים נכבדים ביותר, תבוא ותגיד לי: אני לא מעבירה את התכניות ב- - - ומשרד החינוך יגיד, אני לא מוכן לקבל תכניות ישירות ממך.

שמעון בינון: אם מגיע לילדים גני חובה, אז מגיע להם גני חובה, אם לא מגיע, אז לא מגיע.

זבולון אורלב: תגובת מינהל הפיתוח.

רות פרלמן: כדי לבנות גן צריך שהקרקע תהיה בבעלות המועצה האזורית.

רות פרלמן: לא נראה לי שהם עשו את זה, כי זה חבל גלילי איך הם יכולים לעשות הפקעה?

פטר וייס: זה בכלל לא שטח של המועצה.

פטר וייס: נכון שוועדת בנין ערים שלנו משותפת עם מספר רשויות, וטיפלה בהסדרי הבנייה.

פטר וייס: זה עלה לנו כסף.

פטר וייס: בשנתיים האחרונות הבאתי לוועדה 700 אלף שקל וזה היה כסף אגרות שהתקבלו עבור נוף אילון והגיעו למשרד האוצר.

זבולון אורלב: פטר, הבנתי את הענין.

שמעון בינון: השאלה אם מתניהו רוצה שנפתור עכשיו את הבעיה שלשמה התכנסנו כאן.

שמעון בינון: אני מקווה שנפתור את הבעיה הנקודתית הזאת ושבשנה הבאה הישיבה הזאת תהיה מיותרת כי יהיה פתרון אחר, חוקי במסגרת הרשות.

מתניהו אנגלמן: אני מעונין שהמועצה האזורית גזר תתחייב - אני לא אומר שהיא תתקצב מכספה גרוש אחד - שאם היא מקבלת אגרת לימודי חוץ, בצורה כזאת או אחרת - - -

שמעון בינון: אבל הסבירו לך שזה לא ניתן.

עזרא שאלתיאל: במצב הזה, ילדי החינוך המיוחד היו עלולים להיפגע.

מתניהו אנגלמן: לא עלולים, נפגעו.

עזרא שאלתיאל: בהזדמנות זאת אני רוצה להגיד תודה לרשות על עזרה שאנחנו נותנים לשלושה ילדים מנוף אילון ב' שמקבלים מהמשרד מה שצריך ואני רוצה להגיד לכם שקיבלנו את זה מהרשות.

זבולון אורלב: מה שאומר מתניהו שגם אם השטח הזה יעבור לפי ועדת חקירה להיות חלק ממודיעין.

מתניהו אנגלמן: היה בג"ץ והוא פסל את ההחלטה - - -

שמעון בינון: הוא לא פסל.

זבולון אורלב: אם היית נותן לי לסיים לא היית מעיר את ההערה.

זבולון אורלב: בין אם זה נשאר במועצה האזורית גזר, ובין אם זה עובר למודיעין, הגנים האלה, יש להם פרוגרמה והם צריכים להיבנות.

רות פרלמן: אני לא חושבת שיש להם פרוגרמה.

רות פרלמן: אנחנו לא מוציאים פרוגרמה עד שהקרקע היא בבעלות רשות מקומית ולא משנה אם זו תהיה מודיעין או מועצה אזורית גזר.

זבולון אורלב: פרוגרמה כוונתי שהמשרד הכיר בצורך לבנות גני ילדים.

רות פרלמן: אני מניחה שהמשרד הכיר בצורך, אנחנו לא מתכוונים לענין תכנון הגן ואישור הגן.

רות פרלמן: הם ימשיכו להיות בגנים זמניים עד שתיפתר הבעיה.

רות פרלמן: לפי הוראת מבקר המדינה אנחנו לא בונים מבני קבע אלא אם הקרקע היא בבעלות הרשות.

זבולון אורלב: אבל פה היא בבעלות המדינה, זו לא קרקע פרטית שלהם.

שמעון בינון: מדברים על שטח שהוא מעבר לקו הירוק.

זבולון אורלב: שטח גלילי, למי הוא שייך?

זבולון אורלב: רות פרלמן: זה משהו משפטי שצריך להיבדק.

זבולון אורלב: לא ראיתי את הניירות, צריך לבדוק אותם.

זבולון אורלב: אבל בזה שיש פרוגרמה עדיין לא - - -

זבולון אורלב: רות, אני בטוח שלכל פקיד במשרד יש סיבות טובות להסתתר מאחורי איזה שהיא, הרי יש פה בעיה, המדינה נתנה להם לבנות?

זבולון אורלב: מדינת ישראל צריכה לפתור להם את הבעיה?

רות פרלמן: צריך לראות את זה, אני מניחה שעד היום זה לא עלה על הפרק.

זבולון אורלב: אני לא מרגיש שאתם מרגישים את האחריות שלכם, איך מוצאים את הפתרון?

זבולון אורלב: אם היית אומרת, זה שטח פרטי ואני לא בונה נכס של מדינה על קרקע פרטית, אני מסכים איתך.

זבולון אורלב: אם זה היה שטח של האגודה, והיית אומרת, אני לא קובעת כי זה שטח של האגודה, מסכים איתך.

זבולון אורלב: זה צריך להיבנות או על שטח של המדינה או על שטח של רשות מקומית.

רות פרלמן: כרגע אני מודעת לבעיה.

רות פרלמן: נחזור למשרד, נבדוק את הנושא ונראה אם אפשר לפתור את הבעיה.

רות פרלמן: רק שיהיה ברור שזה שיש פרוגרמה ואישרו תכנית, עדיין אין תקצוב.

מתניהו אנגלמן: יש תקצוב, מה הבעיה.

זבולון אורלב: הוא אומר שזה נעצר עוד לפני התקצוב, זו הבעיה שלו.

מתניהו אנגלמן: אני מבקש שבמידה ויהיה תקצוב שאפשר יהיה לעשות את זה באמצעות המועצה האזורית.

זבולון אורלב: אני רוצה לסכם כך: 1.

זבולון אורלב: ועדת החינוך והתרבות רשמה לפניה שמשרד החינוך והמועצה האזורית גזר מכירים בעובדה שמיפוי מערכת החינוך מחייב את לימודם של ילדי נוף אילון, כולל שלב ב', במוסדות החינוך הממלכתיים-דתיים במועצה האזורית גזר.

זבולון אורלב: 2.

זבולון אורלב: הוועדה סבורה כי על שרת החינוך להסדיר כחוק את יישום המיפוי האמור בסעיף א'.

זבולון אורלב: 3.

זבולון אורלב: הוועדה תומכת בתביעת המועצה האזורית להסדיר את נושא מימון התלמידים מנוף אילון ב' שאינם משלמים ארנונה למועצה האזורית.

זבולון אורלב: 4.

זבולון אורלב: הוועדה דורשת ממשרד החינוך לרכז את הדיונים הדרושים עם משרד הפנים, עם המועצה האזורית ועם מזכירות נוף אילון, על מנת להסדיר את לימודם של ילדי נוף אילון ב' על פי המיפוי, לרבות הסדרת נושא המימון.

זבולון אורלב: 5.

זבולון אורלב: הוועדה רשמה לפניה את הודעת נציגי משרד החינוך לפיה יבדוק המשרד את נושא הוצאת הפרוגרמה ובינוי גני הילדים בנוף אילון ב' ויודיע על כך לוועדת החינוך בתוך חודשיים.

זבולון אורלב: 6.

זבולון אורלב: הוועדה רשמה לפניה את הודעת נציגי משרד החינוך לפיה אם יהיה צורך בכך, יוצא צו שרה, כדי להבטיח את לימודם של ילדי שלב ב' במועצה האזורית גזר.

זבולון אורלב: יש למישהו הערות?

זבולון אורלב: מישהו לא מרוצה?

מתניהו אנגלמן: אנחנו רוצים להודות לך.

זבולון אורלב: לגבי הוועדה שהם אחראים לרכז, לפי סעיף 4 לסיכום זה, אני מציע שעד ה-15 ביולי תודיעו לוועדת החינוך את החלטות הוועדה.

שמעון בינון: אם כבר חרגנו מהתחום הספציפי של אגרת לימודי החוץ ונכנסנו לענין של הבינוי וכו', אני חושב שאולי באמת עוד איזה סעיף קטן בענין של הספריה, כי בכל זאת קיבלנו איזה שהיא הבטחה שאחר כך הופרה.

זבולון אורלב: לא ראיתי את ההבטחה, ראיתי את מכתב ההודאה בטעות.

זבולון אורלב: אני מוכן ללמוד את הפרשה הזאת, לבקש הסברים מעמיקים, גם לדעת למה במקום אחד יש שתי ספריות, ולטענתו יש ספריה אחת, אני מוכן ללמוד הכל, אין לי שום בעיה עם זה.

זבולון אורלב: אגב, תעשו לי טובה, נאמס לי כבר לקבל מכתבים מהחבר'ה מנוף אילון.

זבולון אורלב: תראו, פוליטיקה לחוד - - -

שמעון בינון: כשוועדת החקירה תסיים את עבודתה, הכל ייגמר.

פטר וייס: בתוך 10 שנים הכל ייגמר, זה תהליך של כל ישוב חדש, עד שהוא מתייצב.

פטר וייס: בסוף הם יירגעו זה מאוד נוח שיש מועצה ברקע, ואת כל הבעיות הפנימיות - - -

זבולון אורלב: הם אומרים שהואיל והם נלחמו נגדך אז אתה מנהל איתם חשבונות.

זבולון אורלב: אני מאמין שראש מועצה שרוצה להיבחר פעם נוספת, עושה יותר לאלה שלא הצביעו לו.

זבולון אורלב: פטר וייס: זה לא רלבנטי.

זבולון אורלב: לכל ישוב יש הרבה מאוד דרישות.

זבולון אורלב: אני לא ראש מועצה מהזן הזה שלפני בחירות מפזר הבטחות.

זבולון אורלב: הייתי יכול לסגור איתו בחמש דקות את כל הבעיה.

זבולון אורלב: אני פשוט לא מסוגל לעמוד בציפיות ה גבוהות.

זבולון אורלב: אין שום צדק בטענות שלהם?

פטר וייס: שום דבר.

פטר וייס: שום דבר.

זבולון אורלב: אני אבוא לשתי קריות חינוך, לא אראה הבדל?

פטר וייס: אגיד לך מה, לפני שהתחלתי לשקם את מערכת החינוך בגזר - ועל רקע זה פרץ הסכסוך עם כרמי יוסף - עשיתי טעות שלא צילמתי את הכל.

פטר וייס: הקמנו את אשכול פיס, אז החברים המכובדים האלה קפצו, למה לא אצלנו?

פטר וייס: יש שם אנשים שחיכו חמישים שנה.

פטר וייס: אמרתי להם, אתם תחכו הרבה פחות.

פטר וייס: אבל לא יכול להיות שכל דבר שמקימים בקריה האזורית שהיא פרופר של המועצה - - -

זבולון אורלב: את הילדים זה לא מעניין.

פטר וייס: לא משנה, אבל יש שם מורכבות בניהול.

זבולון אורלב: הייתי רוצה לבקר במועצה האזורית.

פטר וייס: אני מזמין אותך למועצה, אנחנו נתאם סיור, תבוא תראה גם את בית חשמונאי, ואת הקיפוח המשווע ליד נוף אילון.

פטר וייס: אין בעיות.

זבולון אורלב: בלי נדר, אני אבוא.

זבולון אורלב: חברים, תודה רבה לכם, הישיבה נעולה.